home



IES **//Joanot Martorell//** de València; **Dept. de Valencià** **Maig de 2007**
 * TREBALL COL·LECTIU DE RECERCA, CRÍTICA I CREACIÓ de 2n de Batxillerat **



toc

Presentació:
Per a abordar la lectura de Bertolt Brecht //Històries del senyor Keuner// realitzarem diverses activitats que es presenten a les propostes didàctiques del llibre publicat per Edicions 3 i 4 (1993) i realitzades per Anacleto Ferrer i Marc Granell. La vostra participació haurà de respondre lliurement en aquest wiki una de les qüestions de recerca o crítica que s'hi plantegen i, finalment, completareu amb un únic aforisme, o anècdota o paràbola, a l'estil brechtià, la vostra participació. Per tant, us sol·licitem dues col·laboracions diferents. Recordeu que l'accés està obert a tots. Només haureu de deixar constància dels vostres escrits tot signant-los amb el nom i el grup. Respecteu els textos publicats pels companys.

**Instruccions:**
Per tal d'escriure en una pàgina del wiki, pitgeu dalt a l'esquerra on diu "//Edit this page//" i ja podreu redactar o apegar el vostre escrit. Per a finalitzar i tancar la pàgina, pitgeu dalt a la dreta on diu "//Save//".

És recomanable que escrigueu en //word// prèviament la vostra aportació i que després copieu i apegueu el text a la pàgina escaient d'aquest wiki, sempre **davall** de l'escrit que un altre company o companya haja publicat prèviament. Deixeu el vostre nom i la inicial només del vostre cognom seguit del grup a què pertanyeu.

Propostes de treball:

 * 1) Què hi ha a la xarxa sobre Bertolt Brecht i el senyor Keuner.
 * 2) Biografia de Bertolt Brecht.
 * 3) Situació d'Alemanya en el període d'entreguerres.
 * 4) Què és l'expressionisme literari, plàstic i cinematogràfic?
 * 5) Com influí el marxisme en els intel·lectuals entre els anys vint i els quaranta?
 * 6) Els intel·lectuals en la República de Weimar i en el nazisme en el món del teatre, les arts plàstiques, la música, el cinema, la política i la filosofia.
 * 7) Definicions dels termes: //aforisme//, //anècdota// i //paràbola//. Classifica els textos del senyor Keuner en cada gènere anomenat.
 * 8) Escriu un aforisme, una anècdota o una paràbola a la manera brechtiana.
 * 9) Què deu entendre el senyor Keuner per l'expressió "prendre's la vida amb filosofia"?
 * 10) Quina actitud creus tu que hauria adoptat el senyor Keuner davant els diferents problemes de la societat actual: crisi ecològica, canvi climàtic, caiguda dels règims socialistes als anys 80, la xenofòbia, la sida, les immigracions massives, etc.?
 * 11) Redacta dos comentaris a dues històries del llibre que t'hagen interessat més de manera que en faces la valoració seguint les pautes estudiades del comentari de textos.
 * 12) Estableix paral·lelismes estilístics entre els textos breus del //Diccionari per a ociosos// i algunes de les //Històries del senyor Keuner//.
 * 13) Full d'annexos: s'hi poden introduir informacions biobliogràfiques d'autors, artistes i polítics que van marcar el període històric d'Alemanya des de la Gran Guerra (1914) fins a la fi de la II Guerra mundial (1945). També hi caben reflexions motivades pel llibre o breus treballs que no es plantegen en les activitats.

> **Antoni de la Torre** > **IES //Joanot Martorell// de València** > març-abril-maig de 2007 > (e-mail: delatorre.antoni@gmail.com )